एकमात्र साक्षात देवता का रुप में भगवान सूर्य के उपासना के एह पर्व में मुंबई से लेके असम तक, आ पंजाब से लेके तमिलनाडू तक, हर जगह नदियन के किनारे भारी भीड जुटल रहे। आ सबेरे अरघ के बेरा में एह भीड के उत्साह देखे लायक रहे, आ अरघ के बाद हर केहु प्रसाद के रुप में ठेकुआ ग्रहण करे खातिर आतुर दिखल। ई छठी माई के कृपा ही रहे कि एह पर्व में जाति-धर्म आ ऊँच-नीच के हर दिवार गिरत दिखल, घाट पर मौजुद हर आदमी सिर्फ श्रद्धालु रहे, आ "माई" के आशीर्वाद खातिर ओहिजा आइल रहे।
छठी माई के प्रति लोगन के बढत आस्था के कारण कई गो बा, लेकिन एक बात त सारा दुनिया मानेला कि ई अपने आप में अकेला पर्व हवे, जवना में डूबत सुरज के पहिले अरघ दिहल जाला, आ ओकरा बाद उगत सुरज के प्रार्थना कइल जाला। जाति-धर्म के दिवार तूडत ई पर्व अपना पिछे बहुत सारा अइसन संदेश छोड जाला, जवना पर अगर आदमी अमल करो, त समाज से बहुत सारा परेशानी अपने आप खतम हो जाई।
छठी मइया रउआ लोगन पर आपन कृपा बनवले राखस...
bho_Deva bho_Deva bho_Deva